Patrick Vieira
Patrikas Viera (pranc. Patrick Vieira; g. 1976 m. birželio 23 d.) – buvęs prancūzų futbolininkas, Prancūzijos rinktinės saugas. 2006 m. rugpjūčio 2 d. pasirašė 4 metų sutartį su Milano „Internazionale“ klubu. 2010 m. sausio 8 d. pasirašė pusės metų kontraktą su Manchester City klubu, su galimybe jį pratęsti dar 6 mėn. 2011 m. liepos 14 d. paskelbė baigiantis profesionalaus futbolininko karjerą, tačiau pasiliks klube ir bus atsakingas už jaunimo tobulėjimą. Nacionalinėje komandoje žaidė nuo 1997 m. vasario 26 d., su rinktine žaidė 2006 m. pasaulio čempionate, kur atliko du rezultatyvius perdavimus, trečiose grupės varžybų rungtynėse bei aštuntfinalyje įmušė po įvartį bei abu kartus išrinktas geriausiu rungtynių žaidėju.